 Jeremaya 46  Nke a bụ okwu Jehova nke ruru Jeremaya onye amụma ntị banyere mba dị iche iche:Banyere Ijipt, ya bụ, banyere ndị agha Fero Niko bụ eze Ijipt, onye nọ nakụkụ osimiri Yufretis, na Kakemish, bụ onye Nebukadreza eze Babịlọn meriri nafọ nke anọ nke ọchịchị Jehoyakim nwa Josaya, bụ eze Juda:Kwadebenụ ọta nta na ọta ukwu maka ịga buo agha.Unu ndị na-agba ịnyịnya, kegidenụ ịnyịnya nụgbọ ịnyịnya, nọkwasịnụ nelu ha, kpurukwanụ okpu agha. Meenụ ka ube unu na-egbu maramara. Yirinụ uwe agha.Gịnị mere m ji hụ ka oké ụjọ jidere ha? Ha na-alaghachi azụ, a na-egwerikwa ndị dike ha; ha agbawo ọsọ, ha eleghịkwa anya nazụ. Ụjọ dị ebe niile, ka Jehova kwuru.Ka onye nwere ụkwụ ọsọ ghara ịnwa ịgba ọsọ, ka dike gharakwa ịnwa ịgbapụ. Ha asụwo ngọngọ daa nebe ugwu, nakụkụ osimiri Yufretis.Ònye bụ onye a nke na-eto dị ka Osimiri Naịl, dị ka osimiri ndị mmiri ha na-amali elu?Ijipt na-eto dị ka Osimiri Naịl, mmiri ya na-amali elu dị ka osimiri. Ọ na-asị, M ga-eto. M ga-ekpuchi ụwa. M ga-ebibi obodo na ndị bi nime ya ozugbo.Gbagoonụ, unu ịnyịnya; gbawanụ ara ara, unu ụgbọ ịnyịnya! Ka ndị dike, bụ Kush na Pọt gaa, bụ ndị na-ebu ọta, tinyere ndị Ludim, bụ ndị na-ekwe ụta ma na-agba ụta ya.Ụbọchị ahụ bụ ụbọchị Ọkaakaa Onyenwe anyị, bụ Jehova nke ụsụụ ndị agha, ọ bụ ụbọchị ịbọ ọbọ maka ịbọrọ onwe ya ọbọ nahụ ndị iro ya. Mma agha ga-eri ha rijuo afọ, ṅụjuokwa ọbara ha afọ, nihi na Ọkaakaa Onyenwe anyị, bụ Jehova nke ụsụụ ndị agha, nwere àjà ọ kwadebeworo nala ebe ugwu nke dị nakụkụ osimiri Yufretis.Gbagoo Gilied nweta mmanụ bọlsọm, gị ada na-amaghị nwoke bụ Ijipt. Ọ bụ nefu ka i nwetaworo ọtụtụ ihe e ji agwọ ọrịa. I nweghị ngwọta.Mba dị iche iche anụwo banyere ọnọdụ ihere gị, mkpu ákwá gị adazuwo nala dum. Nihi na ha asụwo ngọngọ, dike ana-adagide dike. Ha adaruwokwa ala, ha abụọ.Okwu Jehova gwara Jeremaya onye amụma banyere ọbịbịa Nebukadreza eze Babịlọn ga-abịa imeri ala Ijipt:Kọọnụ ya nIjipt, kwusaanụ ya na Migdọl, kwusaakwanụ ya na Nọf nakwa na Tapanhis. Sịnụ, Guzoro, jikere, nihi na mma agha ga-eripịa gị gburugburu.Gịnị mere e ji kpochapụ ndị gị dị ike? Ha enweghị ike iguzo, nihi na Jehova akwapụwo ha.Ha na-asụ ngọngọ nìgwè nìgwè. Ha na-adakwa. Ha na-agwakwa ibe ha, sị: Bilienụ, ka anyị laghachikwuru ndị obodo anyị, ka anyị laghachi nala ndị ikwu anyị nihi mma agha nke na-emesi anyị ike.Ha ekwusawo nebe ahụ, sị, Ọ bụ naanị mkpọtụ ka Fero eze Ijipt na-eme. O mewo ka oge ememme gafee.Dị nnọọ ka m dị ndụ, ka Eze, onye aha ya bụ Jehova nke ụsụụ ndị agha, kwuru, ọ ga-abata wee dị otú Tebọ dị netiti ugwu ndị ọzọ, dịkwa otú ugwu Kamel dị nakụkụ oké osimiri.Kwakọta ngwongwo ị ga-ebu mgbe a ga-adọrọ gị nagha, gị ada bụ Ijipt, bụ nwaanyị bi nime ya. Nihi na Nọf ga-aghọ ihe ijuanya, a ga-agbakwa ya ọkụ ka a ghara inwe onye bi ya.Ijipt yiri nwa ehi mara mma nke ukwuu. Anwụnta ga-esi nebe ugwu bịa taa ya.Ndị agha o goro ọrụ, bụ ndị nọ nime ya, yikwara ụmụ ehi mara abụba. Ma ha onwe ha atụgharịwo; ha niile agbaala ọsọ. Ha eguzolighị. Nihi na ụbọchị ọdachi ha, bụ oge a ga-elebara ha anya, abịakwasịwo ha.Ụda olu ya dị ka nke agwọ na-agba ọsọ; nihi na ndị ikom ga-eji ike gaa, ha ga-ejikwa anyụike bịakwute ya, dị ka ndị na-akpa nkụ.Ha ga-asụ oké ọhịa ya, ka Jehova kwuru, ọ bụ ezie na e nweghị ike ịbanye ya abanye. Nihi na ha dị ọtụtụ karịa igurube, a pụghịkwa ịgụta ha ọnụ.Ihere ga-eme ada bụ Ijipt. A ga-enyefe ya naka ndị si nebe ugwu.Jehova nke ụsụụ ndị agha, bụ Chineke Izrel, sịrị, Lee, m ga-elebara Emọn nke obodo Noo anya, lebakwara Fero na Ijipt na chi ya dị iche iche na ndị eze ya, ọbụna Fero na ndị niile tụkwasịrị ya obi.M ga-enyefe ha naka ndị na-achọ mkpụrụ obi ha nakwa naka Nebukadreza eze Babịlọn nakwa naka ndị na-ejere ya ozi; e mesịa, a ga-ebirighachi nIjipt dị ka ọ dị noge ochie, ka Jehova kwuru.Ma gị onwe gị, ohu m Jekọb, atụla egwu, atụla ụjọ, gị Izrel. Nihi na, lee, m ga-azọpụta gị nebe dị anya ị nọ, m ga-azọpụtakwa ụmụ gị nala a dọọrọ ha nagha laa. Jekọb ga-alọta, ọ gaghịkwa enwe nsogbu, ahụ ga-erukwa ya ala, ọ dịghịkwa onye ga-eme ka ọ maa jijiji.Ma gị onwe gị, ohu m Jekọb, atụla egwu, ka Jehova kwuru, nihi na m nọnyeere gị. Nihi na m ga-ekpochapụ ndị nọ ná mba niile m chụgara gị, ma agaghị m ekpochapụ gị. Kama m ga-apịa gị ihe ruo nókè kwesịrị ekwesị, agaghịkwa m ahapụ inye gị ntaramahụhụ. 